 RevolutionNow: Ọlọpàá ní ẹsùn ìdìtẹ gbàjọba ni ìfẹhónú ọhún Ninu ọrọ kan ti ọga ọlọpaa fi sita loju opo Twitter ile iṣẹ ọlọpaa lọjọ Abamẹta, o sọ pe ẹsun iditẹ gbajọba ati igbesunmọmi lawọn yoo fi kan ẹnikẹni to ba kopa ninu ifẹhonu han gbogbogbo naa. End of Twitter post, 1 Ile iṣẹ ọlọpaa sọ ninu atẹjade naa pe ohun ko ni gba ki ẹnikẹni ko tapa sofin Naijiria bo tilẹ jẹ pe awọn ọmọ Naijiria lẹtọọ labẹ ofin lati fẹhonu han ṣugbọn kii ṣe afipa sẹ bi iru eyi tawọn kan n gbero. Ile iṣẹ ọlọpaa ni gẹgẹ bi orilẹede olominira, eto idibo lọna kan gbogi tawọn ọmọ Naijiria le lo lati yi ijọba pada. Ifẹhonu han gbogbogbo Ọga ọlọpaa ni Naijiria lo anfani naa lati maa jẹ ki ẹgbẹ kan ti orukọ rẹ n jẹ Global Coalition for Security and Democracy in Nigeria ti wọn lọ sibi ifẹhonu han lọjọ Aje, bibẹẹ kọ, ọwọ ofin lawọn agbofinro yoo fi mu wọn. FreeSowore: Àwọn ọmọ Nàìjíríà fi gbe ta lórí Sowore tí DSS mú Ori ẹrọ ayelujare Twitter n gbona jainjain lẹyin ti iroyin sọ pe awọn olopaa ọtẹlẹmuyẹDSS lorilẹede Naijiria ti ṣigun bo ile ọkan lara awọn oludije si ipo aarẹ lọdun 2019, Omoyele Sowore ni oru moju mọ Ọjọ Satide. Iroyin naa sọ wi pe awọn ọlọpaa mu u lọ si agọ wọn pẹlu panpẹ lọwọ. Ọpọlọpọ awọn to fesi lori ẹrọ ayelujara bu ẹnu atẹ lu igbesẹ ijọba saaju ifẹhọnu awọn ọmọ Naijiria, eleyii ti Sowore jẹ asaaju fun. Pẹlu FreeSowore ni awọn eniyan fi n kesi ijọba lati tarasasa fi arakunrin naa silẹ nitori ẹtọ awọn ọmọ Naijiria ni lati fẹhọnu han, ti ijọba ba n se ohun ti ko tẹ wọn lọrun. Awọn miran se apẹrẹ orilẹẹde okeere ti o fun awọn eniyan laaye lati se ifẹhọnu, lai si ọlọpaa ti yoo kan ilẹkun wọn ni ọganjọ oru. O seese kí panpẹ ọba ti wọn fi mu oludije sipo aarẹ ni ọdun 2019,Ọmọyele Sowore niise pẹlu ifẹhọnu gbogboogbo ti wọn fẹ sẹ ni Ọjọ Aje. Ẹwẹ, nigba ti BBC kan si alukoro ile iṣẹ ọlọpaa, Frank Mba lati fi aridaju ọrọ yii lelẹ, ọgbẹni Frank ni iroyin naa ko tẹ oun leti di akoko ti a n sọrọ. Ni aago kan kọja ni oru ni Sowore fi si oju opo Twitter rẹ pe awọn ọlọpaa ti de si ile oun, ti wọn si gba ẹrọ ilewo rẹ. Iroyin ọhun fi kun un wi pe o ṣeeṣe ki panpẹ ti wọn fi mu u nii se pẹlu ifẹhọnu han ti ọgọọrọ ọmọ Naijiria ti yoo waye ni Ọjọ Aje, ifẹhọnu han naa n ke si awọn ọdọ lati dide ja fun ẹtọ wọn. Imperial Majesty ni Olubadadan, Royal Majesty làwa, òfin sì tẹlé e - Ọtun Olubadan : Agbẹdọ! Tẹ ba danwo pẹrẹ, a o fimu yin danrin. Eyi ni ikilọ ọga ọlọpaa orilẹede Nàìjíríà, Mohammed Adamu fawọn to n gbero lati fi ẹhonu wọn han fun ijọba Naijiria lọjọ Aje lori aifararọ ilu. 